২০১৬ আসাম বন্যা
২০১৬ সালের জুলাই মাসে শেষের দিকে আসাম ও অরুণাচল প্রদেশে অতিরিক্ত বৃষ্টিপাত হওয়ার কারণে আসামের নদীগুলি অতিরিক্ত জল বহন করতে থাকে। এর কারণে ৯ দিন ধরে চলতে থাকে আসামের গত ২৪ বছরের সবচেয়ে ভয়ঙ্কর বন্যা। এই বন্যায় আসামের ২৮টি জেলার ৩৬ লক্ষ মানুষ ক্ষতিগ্রস্ত হয়। চাষের জমি ও ফসল নষ্ট হয়ে যায়। মানুষ বসত বাড়ি হারিয়ে ত্রান শিবিরে আশ্রয় নিতে থাকে। বন্যার প্রথম নয় দিনে ৪০ জনের বেশি মানুষের মৃত্যু ঘটেছে। শতাধিক বন্যপ্রাণীর মৃত্যু ঘটেছে। বহু গবাদি পশু নিখোঁজ হয়েছে। ভারতের তৎকালীন স্বরাষ্টমন্ত্রী রাজনাথ সিংহ আসামের বন্যা পরিস্থিতি পর্যবেক্ষণে আসেন।